open-index/open-wikipedia-markdown huggingface dataset:
John Dalton

**John Dalton** (Džon Dalton) (Eaglesfield, 6. septembar 1766. - Manchester, 27. juli 1844.), bio je engleski hemičar.

U školi je bio marljiv i uporan učenik, vješt u računanju. Kad je smrću učitelja škola zatvorena, Dalton je sa 12 godina otvorio svoju školu u napuštenu sjeniku, a zatim u Domu kvekera. Prvo se bavio meteorologijom, a zatim hemijom. Učio je i podučavao, osim matematike i fizike, englesku gramatiku, grčki, latinski i francuski jezik.

Godine 1803. predložio je svoje principe atomske teorije, sugerirajući da su svi elementi sastavljeni od sitnih, neuništivih čestica, zvanih atomi, koji su svi jednaki i imaju istu masu. Atomi nekog elementa mogu pri hemijskoj reakciji ući u molekule hemijskog spoja ili iz njih izaći, ali njihova ukupna masa u sistemu ostaje nepromijenjena. Dalton je pretpostavio da je vodik najlakši element pa je uveo pojam relativne atomske mase (Ar) kao omjer mase atoma elementa i mase atoma vodika. Također je proučavao sljepoću na boje (Daltonizam).

* Claus Bernet: John Dalton (1766-1844), in: Biographisches-bibliographisches Kirchenlexikon, 31, 2010, 309-332.

## Također pogledajte 
* Jedinica atomske mase
* Demokrit

## Reference 
## Vanjski linkovi 
Kategorija:Britanski hemičari
Kategorija:Biografije, Eaglesfield
Kategorija:Rođeni 1766.
Kategorija:Umrli 1844.
Humphry Davy

Sir **Humphry Davy** (Penzance, 17. decembar 1778. - Ženeva, 29. maj 1829.) bio je britanski hemičar.

Humphry Davy rođen je u mjestu Penzance, Cornwall, Velika Britanija.

Davy je bio poznat po svojim iskustvima sa fiziološkim akcijama plinova, uključujući plin za smijanje (Dušik-suboksid). Godine 1801. bio je profesor na *Royal Institution of Great Britain* i *Fellow of the Royal Society*, gdje je kasnije bio i predsjednik.

Alessandro Volta je 1800. predstavio bateriju. Davy je tu bateriju koristio za odjeljivanje soli, poznatiju kao elektroliza. Sa mnogo tih baterija naposljetku je i proučavao energiju koja izlazila iz tih soli, no to je danas područje grane koja se naziva elektrohemija.

Titulu *Sir* dobio je 1812. U toj godini još je i odstupio iz *Royal Institution* i oženio bogatu udovicu Jane Apreece. Nakon dugog odmora u Evropi odlučio je napraviti izum koju je nazvao Davyeva svjetiljka, a ona je korištena u rudnicima.

Još je i dokazao da se kisik ne može dobiti iz supstance nazvane hlorovodonična kiselina i dokazao je da je ta supstanca zapravo element koji je nazvao hlor. To otkriće pobilo je Lavoisierovu teoriju da su kiseline djelovi kisika.

Davy je 1815. predložio da su kiseline djelovi zamjenjivog hidrogena - hidrogena koji je mogao biti zamijenjen metalima. Kad bi kiseline reagirale sa metalima nastale bi soli. Baze su bile supstance koje su reagilare sa kiselinama da se dobiju soli i voda. Te su definicije dobro djelovale do kraja vijeka. Danas koristimo Brønsted-Lowryevu teoriju o kiselinama i bazama.

Godine 1824. je radio je sa željezom i to željezo koristio na brodu. To je bio prvi primjer katodne zaštite.

Nakon Davyjeve smrti, njegov asistent Michael Faraday nastavio je raditi i proslavio se. Zaključak je bio da je Faraday bio Davyevo najveće otkriće.

## Reference 
Kategorija:Rođeni 1778.
Kategorija:Umrli 1829.
Kategorija:Biografije, Penzance
Kategorija:Britanski hemičari
Kategorija:Otkrivači hemijskih elemenata
Kategorija:Kalcij
LOGO

[300p|mini|Simetrija oko tačke može se dobiti uz pomoć samo nekoliko uputstava, omogućavajući korisnicima da nacrtaju [hipotrohoide poput ove prikazane ovdje.]]
Programski jezik **LOGO** je viši programski jezik koji je bio razvijen tokom 70-tih godina 20. vijeka. Tvorci ovog programskog jezika su Wally Feuzeig i Seymour Pappert koji su adaptirali ideje iz programskog jezika LISP (liste, obrada datoteka) te su mu također dodali i grafičku dimenziju. LOGO se mnogo koristi u nastavi, posebno u osvnovnim školama kod učenja osnovnih programskih pojmova.

Jezik opšte namene, Logo je nadaleko poznat po upotrebi grafike kornjače, u kojoj naredbe za kretanje i crtanje proizvode linijsku ili vektorsku grafiku, bilo na ekranu ili sa malim robotom zvanim kornjača. Jezik je zamišljen da podučava koncepte programiranja koji se odnose na Lisp i tek kasnije da omogući ono što je Papert nazvao "tjelesno-sintoničko rezonovanje", gdje su učenici mogli razumjeti, predvidjeti i zaključiti o kretanju kornjače zamišljajući šta bi radili da su oni kornjača. Postoje značajne razlike među brojnim dijalektima Logo-a, a situaciju zbunjuje redovno pojavljivanje grafičkih kornjača programa koji se nazivaju Logo.

## Primjer 
```
to mnogokut :a :b
repeat :a[fd :b rt 360/:a]
end
```

## Reference 
## Vanjski linkovi 
Kategorija:Programski jezici
Baobab

**Baobabi** pripadaju porodici *Malvaceae*.

## Etimologija 
Naziv im potiče iz arapskog jezika, u kojem se biljka naziva *bu bibab*, što znači "mnogozrna voćka". Ime roda kojem pripadaju baobabi "*Adansonia*" izvedeno je iz imena francuskog botaničara M. Adansona (1727-1806) koji je veći dio svog naučnog života proveo istražujući ovo neobično stablo . Pojedini narodi koji žive u oblastima gdje je baobab čest nazivaju ga i drvo majmunskog hljeba.

## Rasprostranjenost 
Potiče s otoka Madagaskar gdje predstavlja nacionalni simbol. Postoji osam vrsta baobaba od kojih je šest sa Madagaskara. Raširen je po savanama u Africi i Australiji.

## Karakteristike 
Baobab je karakterističan po svom širokim i visokim stablom. U Južnoafričkoj Republici postojao je primjerak obima 47 m  i prečnika od 15,9 m. Drvo se u međuvremenu rascijepilo na dva dijela tako da je trenutno najveći baobab drugi primjerak iz Južnoafričke Republike obima 34 m i prečnika 9,3 m .
Neki botaničari tvrde da je starost koju može doživeti baobab, nekoliko hiljada godina. Starost primjerka *A. digitata* poznatog kao Grootboom procijenjena je na najmanje 1275 godina, što ga čini jednim od najstarijih živih skrivenosjemenica .

Ovo drvo je važno kao stanište za neke vrste ptica koje na njemu prave svoja gnijezda, poput vrste Mottled spinetail (iz reda Čiopa)  ili nekih vrsta ptica Tkalja .

## Upotreba 
Unutar stabla se često skuplja voda te se baobab koristi kao spremnik vode u sušnim područjima. U Africi se lišće i jezgra plodova koristi za prehranu.

## Zanimljivosti 
U eritrejskom gradu Kerenu nalazi se kapela Sv. Marije uređena unutar stabla baobaba.

## Vrste 
* *Adansonia digitata* 
* *Adansonia grandidieri*  
* *Adansonia gregorii*  
* *Adansonia madagascariensis* 
* *Adansonia perrieri* 
* *Adansonia rubrostipa* 
* *Adansonia suarezensis* 
* *Adansonia za*

## Reference 
Kategorija:Malvales
Logo

[mini|desno|Logo [Wikipedia|Wikipedije na bosanskom jeziku]]
**Logo** ili **logotip,**   od grčkih riječi λόγος *logos* "riječ" i τύπος *typos* "otisak", jeste grafički znak, simbol ili ikona, koji označuje proizvod ili preduzeće.

Može se sastojati od slova, grafike i drugih kombinacija. Uloga loga je trenutno prepoznavanje proizvoda. Potpuni logo sastoji se od logotipa, ikone i slogana. Pošto je logo vizuelni entitet označavanja organizacije, dizajn logoa je važno područje grafičkog dizajna. Boja je ključni element u dizajnu logoa, i igra važnu ulogu u diferencijaciji brendova.

## Također pogledajte 
* Grafički dizajn

## Reference 
Kategorija:Simboli
Max Bruch

**Max Bruch** (Köln, 6. januar 1838. – Berlin, 2. oktobar 1920) bio je njemački kompozitor.

U svom bogatom stvaralaštvu najviše se ugledao na Mendelssohna i Brahmsa. Iako izrazit čuvar stare tradicije, ostavio je nekoliko djela koja su se održala do danas.

Najuspjelija djela ovog kasnoromantičara violinski su koncerti i varijacije za violončelo i orkestar te veće vokalne kompozicije kao što je oratorij *"Pjesma o zvonu"* na Schillerov tekst.

Kategorija:Njemački kompozitori
Kategorija:Biografije, Köln
Kategorija:Rođeni 1838.
Kategorija:Umrli 1920.
Paul Hindemith

**Paul Hindemith** (Hanau, 16. novembar 1895. - Frankfurt am Main, 28. decembar 1963.), njemački kompozitor

Studirao je u Frankfurtu am Main. Djelovao je kao kompozitor, solistički i komorni virtuoz na violini i violi, dirigent i pedagog. Jedan je od pionira evropske muzičke moderne, a prošao je faze od ekspresionizma do neoklasicizma, odnosno neobaroka. Komponovao je orkestralna djela te balete, a uzor je širokom krugu njemačkih kompozitora (tzv. *Hindemithova škola*).

## Djela 
* opere:
** "Ženska nada"
** "Ubojica"
** "Sveta Suzana" 
* ciklus solo pjesama:
** "Marijin život"
** "Filharmonijski koncert"

Kategorija:Njemački kompozitori
Kategorija:Njemački dirigenti
Kategorija:Pedagozi
Kategorija:Biografije, Hanau
Kategorija:Rođeni 1895.
Kategorija:Umrli 1963.
Boyle-Mariotteov zakon

mini|300x300px|Animacija koja prikazuje odnos pritiska i zapremine kada su masa i temperatura konstantni
**Boyle-Mariotteov zakon** (poznat i kao **Boyleov zakon**) je eksperimentalni plinski zakon koji opisuje kako pritisak plina teži povećanju pri smanjenju zapremine plina. Savremena formulacija Boyleovog zakona je

Apsolutni pritisak koji vrši određena masa idealnog plina je inverzno proporcionalna zapremini koju gas okupira ako su temperatura i količina gasa nepromijenjene unutar zatvorenog sistema.         

Matematički, Boyleov zakon se može izraziti kaoP \propto \frac{1}{V}
           iliPV = kgdje je P pritisak gasa, V je zapremina gasa, i k je konstanta.

Ova jednačina također definiše proizvod pritiska i volumena kao konstantu za određenu masu zatvorenog gasa dok god je temperatura konstantna. Radi upoređivanja iste tvari pod dva različita skupa uvjeta, zakon se može izraziti kao         
: P_1 V_1 = P_2 V_2.
Prethodna jednačina pokazuje da usljed povećanja zapremine, pritisak gasa se proporcionalno smanjuje. Slično, kad se volumen smanjuje, pritisak gasa se proporcionalno povećava.

Zakon je dobio ime po fizičaru Robertu Boyleu, zaslužnom za otkrivanje i objavljivanje originalnog zakona u 1662.

## Historija 
mini|Boyleovi izvorni rezultati eksperimenta

Ovu vezu između pritiska i volumena su prvi primijetili Richard Towneley i Henry Power. Robert Boyle je potvrdio njihovo otkriće kroz eksperimente i objavio rezultate. Prema iskazu Roberta Gunthera, Robert Hooke, Boyleov pomoćnik je zapravo napravio eksperimentalni aparat korišten u dokazivanju zakona. Boyleov zakon se zasnivao na eksperimentima sa zrakom, koji je on smatrao fluidom čestica u stanju mirovanja između malih nevidljivih opruga. Tada, zrak je još bio smatran jednim od četiri elementa, ali Boyle se nije slagao s tom teorijom. Boyleov interes je vjerovatno bio da dođe do novog shvatanja zraka.

Boyle je koristio zatvorenu epruvetu oblika slova J, i nakon ulijevanja žive na jednu stranu, prisilio je zrak na drugoj strani da se skupi pod pritiskom žive. Nakon ponavljanja eksperimenta nekoliko puta, i korištenja različitih količina žive, utvrdio je da pod kontrolisanim uvjetima, pritisak gasa je inverzno proporcionalan volumenu koji gas okupira.

Francuski fizičar Edme Mariotte (1620-1684) je otkrio isti zakon, nezavisno od Boylea, 1679, ali je Boyle već objavio isti zakon 1662. Zbog toga se ovaj zakon naziva i Mariotteov zakon, ili Boyle-Marrioteov zakon.

Ovaj zakon je bio prvi fizički zakon koji je izražen u formi jednačine koja opisuje zavisnosti dvije promjenjive vrijednosti.

## Također pogledajte 
* Gay-Lussacov zakon
* Charlesov zakon
* Daltonov zakon

## Reference 
## Vanjski linkovi 
Kategorija:Plinski zakoni
Giacomo Meyerbeer

**Giacomo Meyerbeer** (5. septembar 1791 – 2. maj 1846) bio je njemački kompozitor.

Rođen je u jevrejskoj porodici u Vogelsdorfu pod imenom *Yaakov Liebmann Beer*. Meyer je bilo prezime njegove majke. Njegov brat je astronom Wilhelm Beer.

U mladosti je studirao s Antoniom Salierijem. Veliki utjecaj na njega imala su Rossinijeva rana djela. Svoje ime *Giacomo* uzeo je pod italijanskim utjecajem.

Afirmirao se najprije u Italiji, komponujući opere u italijanskom stilu (*Krstaš u Egiptu*), zatim u Parizu sarađuje s libretistom E. Scribeom te stvara svoja glavna djela - francuske opere: *Robert đavo*, *Hugenoti*, *Prorok* i *Afrikanka*. U Francuskoj je imao neposrednih sljedbenika (J. F. E. Halévy i dr.), a njegov utjecaj proteže se na Wagnera i Verdija, sve do Puccinija.

Njegove opere bile su najpopularnije u 19. stoljeću, ali su izvođene i u dvadesetom.

Kategorija:Rođeni 1791.
Kategorija:Umrli 1846.
Kategorija:Biografije, Vogelsdorf
Kategorija:Njemački kompozitori
Kategorija:Njemački operski kompozitori
Kategorija:Kompozitori iz perioda romantizma
Jacques Offenbach

**Jacques Offenbach** (Köln, 20. juni 1819. - Pariz, 5. oktobar 1880. godine), njemačko-francuski kompozitor, sin Isaac Juda Ebersta, kantora sinagoge u Kölnu.

Svojim velikim, parodističkim operetama, prožetim neodoljivo privlačnom melodikom i poletnom ritmikom kankana, galopa, quadrille i valcera, izgradio je prototip francuske operete. Komponovao je sto i dva scenska djela, od kojih se posebno ističu operete *"Orfej u podzemlju",* *"Lijepa Helena"* i *"Pariski život"*, te romantična, nedovršena, fantastična opera *"Hoffmannove priče"*.

## Reference 
Kategorija:Rođeni 1819.
Kategorija:Umrli 1880.
Kategorija:Biografije, Köln
Kategorija:Njemački kompozitori
Kategorija:Francuski kompozitori
Kategorija:Njemački operski kompozitori
Kategorija:Francuski operski kompozitori
Kategorija:Kompozitori iz perioda romantizma
Karlheinz Stockhausen

**Karlheinz Stockhausen** (Kerpen-Mödrath kraj Kölna, 22. august 1920 - Kürten, 5. decembar 2007), njemački kompozitor.

Rođen u Njemačkoj, studirao u Kölnu, te u Parizu. Najviše je komponovao za elektronske instrumente. Jedan je od najznačajnih kompozitora 20. vijeka.

## Djela 
* *Kontakti* (1959-60) 
* *Trenuci* (1962)
* *Himne* (1967)
* *Mantra* (1971)
* *Svjetlo* (1991)

Kategorija:Rođeni 1920.
Kategorija:Umrli 2007.
Kategorija:Biografije, Kerpen-Mödrath
Kategorija:Njemački kompozitori
Clara Schumann

**Clara Wieck Schumann** (Leipzig, 13. septembar 1819. - Frankfurt am Main, 20. maj 1896.), njemačka pijanistica i kompozitor

Uči muziku zbog očeve volje i sa 8 godina počinje svoju turneju kao pijanistica. Godine 1840. udaje se za Roberta Schumanna. Ona je prezentirala sve njegove radove, a nakon njegove smrti brinut će se o njihovom objavljivanju. I dalje radi kao pijanistica. Sklada nekoliko radova za klavir, orkestar i lieder. Od 1872. do 1892. radi u Hoch Conservatoriumu u Frankfurtu.

## Zanimljivosti 
Portret Clare Schumann koji je izradio Andreas Staub 1838. bio je na novčanici od 100 DEM iz četvrte serije (1990).

Kategorija:Rođeni 1819.
Kategorija:Umrli 1896.
Kategorija:Biografije, Leipzig
Kategorija:Njemački kompozitori
Kategorija:Njemački muzičari
Kategorija:Njemački pijanisti
Max Reger

**Johann Baptist Joseph Maximilian Reger** poznatiji kao Max Reger (Brand, 19. mart 1873. - Leipzig, 11. maj 1916.), bio je jedan od važnih njemačkih kompozitora, pijanista, orguljaša, dirigenata i akademskih nastavnika.

Radio je kao kao koncertni pijanista i muzički direktor u Univerzitetskoj crkvi (Paulinerkirche), Muzičkom univerzitetu "Felix Mendehlsson Bartholdy" u Leipzigu, profesor kompozicije u Münchenu, te direktor dvorskog orkestra u Meiningenu. Po stilu je posrednik između kasnog romantizma i muzičke moderne, te preteča neobaroka. 
U svojim mladalačkim godinama bio je pod utjecajem muzike Johanna Sebastiana Bacha i Richarda Wagnera. Tokom njegovog kasnijeg kompozitorskog djelovanja spojio je muzički stil iz tih izvora, dodajući im svoj jedinstven i naizgled sveprisutan pristup polifoniji, tako oblikujući muziku koja je bila i ispred svog vremena i neraskidivo vezana za prošlost. Njegov zreo umjetnički izraz spaja barokne strukturne sastojke s bogatom harmonijskom paletom kasnog romantizma.
Njegova umjetnički vrijednost daleko nadilazi njegovu danas uglavnom oskudnu zastupljenost na koncertnim pozornicama kao i na tonskim snimcima.
Ostavio je više od 1000 djela svih muzičkih vrsta izuzevši operu, a najznačajnija su mu djela za orgulje i komorne sastave. Po dolasku u Jenu i dalje jednom sedmično putuje u Leipzig. Na jednom od ovih putovanja 1916 srce mu otkazuje i Reger umire.

## Također pogledajte 
* Richard Strauss

## Reference 
## Vanjski linkovi 
Kategorija:Rođeni 1873.
Kategorija:Umrli 1916.
Kategorija:Biografije, Brand
Kategorija:Njemački kompozitori
Richard Strauss

**Richard Georg Strauss** (11. juni 1864 – 8. septembar 1949) bio je njemački kompozitor.

Djelovao je kao dirigent dvorskih opernih pozorišta u Münchenu, Weimaru i Berlinu, te direktor *Bečke državne opere*. Stilski se nadovezuje na period kasnog romantizma, smjer Liszta i Wagnera i ulazi u razvoj muzičkog modernizma početkom 20. vijeka.

U početku je u središtu njegovog zanimanja simfonijska pjesma ("Don Juan", "Smrt i preobraženje", "Tako je govorio Zaratustra", "Vesele ludorije Tilla Eulenspiegel"), a poslije 1900. komponovao je više opera ("Saloma", "Elektra", "Kavalir s ružom", "Arijadna na Naksosu"). Komponovao je i balete, simfonije, kamerna i vokalna djela.

Strauss, uz Gustava Mahlera, predstavlja kasno cvjetanje njemačkog romantizma, nakon Richarda Wagnera, koji je pionirskom suptilnošću izveo orkestracije u kombinaciji s naprednim harmoničnim stilom.

## Solistička i kamerna djela 
Neke od Straussovih prvih kompozicija su solistička i kamerna djela u koja spadaju: rane kompozicije za solo klavir u konzervativnom harmoničnom stilu od kojih su mnoge izgubljene, gudački kvartet (opus 2), sonate za violončelo, klavirski kvartet, violinska sonata u e-molu (1888), kao i nekoliko kasnih komada.

Nakon 1890. Strauss je vrlo rijetko komponovao za kamerne grupe, njegova energija gotovo potpuno apsorbira s velikim orkestralnim djelima i operama. Četiri njegove kamerne kompozicije su zapravo aranžmani dijelova njegove opere, uključujući i Daphne-Etudeza solo violinu i gudački sekstet koji je uvertira za njegovu zadnju operu "Capriccio". Njegov posljednji samostalni rad kamerne muzike, "Allegretto u E-duru" za violinu i čembalo, datira iz 1940.

*Napomena: Richard Strauss nije bio u rodu s slavnom "Strauss dinastijom" iz Beča.*

## Reference 
## Vanjski linkovi 
* *Also Sprach Zarathustra*

Kategorija:Rođeni 1864.
Kategorija:Umrli 1949.
Kategorija:Biografije, München
Kategorija:Njemački kompozitori
Kategorija:Njemački operski kompozitori
Zapremina

**Volumen** (ponegdje i *zapremina* ili *obujam*) je mjera prostora koji objekt zauzima. SI jedinica za volumen je kubni metar.

Riječ **volumen** se koristi kod opisivanja prostora koji zauzima dano tijelo, dok se **zapremina** koristi u značenju koliko se u neki spremnik može pohraniti (npr. *boca od litre*). Za volumen se češće koristi mjerna jedinica *kubni metar*, dok se za zapreminu češće koristi litra.

Samo 3-dimenzionalni objekti imaju volumen, dok 1-dimenzionalni (npr. linije) i 2-dimenzionalni (npr. kvadrat) imaju volumen jednak nuli.

Matematično, volumen je definisan preko integralnog računa, aproksimirajući tijelo kao zbroj volumena velikog broja vrlo malih kocki.

## Obrazci za zapreminu 
Jednačine za volumen:

:Kocka:s^3 = s \cdot s \cdot s (gdje je *s* dužina brida)
:&nbsp;
:Pravougla prizma:a \cdot b \cdot c (gdje je *a* dužina, *b* širina, a *c* visina)
:&nbsp;
:Valjak:\pi \cdot r^2 h (*r* = poluprečnik baze, *h* = visina)
:&nbsp;
:Sfera:\frac{4}{3} \pi r^3 (*r* = poluprečnik sfere)
:&nbsp;
:Elipsoid:\frac{4}{3} \pi abc (*a*, *b*, *c* = poluosi elipsoida)
:&nbsp;
:Piramida:\frac{1}{3} A h (*A* = površina baze, *h* = visina od baze do vrha)
:&nbsp;
:Stožac (piramida s kružnom bazom):\frac{1}{3} \pi r^2 h (*r* =  promjer kruga baze, *h* = visina od baze do vrha)
:&nbsp;
:Bilo koja prizma koja ima konstantni poprečni prerez po cijeloj visini**:A \cdot h (*A* = površina baze, *h* = visina)
:&nbsp;
:Bilo koje tijelo (potreban integralni račun)
:\int A(h) dh 
gdje je *h* bilo koja dimenzija tijela, a *A*(*h*) površina poprečnog prereza okomitog na *h*, zadana kao funkcija položaja uzduž *h*. Ovo vrijedi za bilo koji oblik.

## Druge SI jedinice za volumen 
## Američke mjerne jedinice za volumen 
## Britanske mjerne jedinice za volumen 
## Volumen mjera kod kuhanja 
## Volumen i gustoća 
## Također pogledajte 
*Pretvaranje mjernih jedinica
*Redovi veličine (zapremina)
*Masa
*Gustoća
Giacomo Puccini

**Giacomo Antonio Domenico Michele Secondo Maria Puccini** (Lucca, 22. decembar 1858. – Brisel, 29. novembar 1924) bio je italijanski kompozitor.

Nakon Verdija, jedan je od najuglednijih italijanskih operskih kompozitora. Vlastiti i posve individualni stil zasnivao je na zanimljivoj kombinaciji elemenata opernog izraza kasnog romantizma i novih strujanja u realizmu ranog 20. vijeka. Svjetsku slavu stekao je operama *Manon Lescaut*, *La Bohème*, *Tosca*, *Madama Butterfly* i *Turandot*.

Operom *La Bohème* dao je prototip italijanske opere lirsko-sentimentalnog, građanskog karaktera na izmaku 19. vijeka. Urođenim pozorišnim osjećajem odabirao je, većinom sam, sadržaje svojih opera i pridavao najveću važnost njihovom dramatskom oblikovanju. Melodiku oblikuje potpuno u italijanskoj tradiciji: pjevno, neodoljivo privlačno, u velikim arijama isprepliću se lirska osjećajnost, senzualni žar i sugestivna dramatska snaga s izrazito puccinijevskom melanholijom.

Umro je nekoliko dana nakon operacije raka grla.

## Reference 
## Vanjski linkovi 
* https://web.archive.org/web/20080413035518/http://www.puccini.it/scientifica/catmusic.htm
* http://www.puccinielasualucca.it/

Kategorija:Rođeni 1858.
Kategorija:Umrli 1924.
Kategorija:Biografije, Lucca
Kategorija:Italijanski kompozitori
Kategorija:Italijanski operski kompozitori
Kategorija:Kompozitori iz perioda romantizma
Kup Federacije Bosne i Hercegovine u nogometu

**Kup Federacije Bosne i Hercegovine** je kup takmičenje koje se održava na teritoriju Federacije Bosne i Hercegovine u organizaciji Nogometnog saveza Federacije BiH.

Kup FBiH nije takmičenje klasičnog tipa iz jednog jednostavnog razloga - nema konačnog pobjednika. Naime, ono služi samo kao pretkolo za Kup Bosne i Hercegovine jer pobjednici utakmica jednog kola stiču pravo nastupa u šesnaestini finala najmasovnijeg fudbalskog takmičenja u zemlji

## Format takmičenja 
Kupu FBiH prethode kantonalna kup takmičenja gdje klubovi koji nastupaju u rangovima ispod Premijer lige nastoje ostvariti plasman u završno takmičenje. Neki od kantona imaju jednog, a neki i više predstavnika u završnici, ovisno od toga koliko kantonalni savez ima registrovanih klubova, ali i o kvaliteti klubova. Nezavisno od kupa FBiH, mnogi kantoni imaju i finalnu utakmicu u kojoj se dobije osvajač kantonalnog kupa.
## Reference 
## Vanjski linkovi 
Kategorija:Nogomet u Bosni i Hercegovini
Federacija Bosne i Hercegovine
Federacija Bosne i Hercegovine
*
Albert Lortzing

mini|Albert Lortzing, 1951
**Albert Lortzing** (Berlin, 23. oktobar 1801. - Berlin, 21. januar 1851.), njemački kompozitor

Bio je glumac, operski pjevač (tenor buffo) i dirigent. Izgradio je tip njemačke bidermajerske građanske komične opere (Spieloper) djelima „Dva strijelca“, „Car i tesar“, „Zvjerokradica“, „Oružar“ i dr. Komponovao je i romanitičke operne priče („Undine“), te orkestralnu, vokalnu i scensku muziku.

## Vanjski linkovi 
Kategorija:Njemački operski kompozitori
Kategorija:Tenori
Kategorija:Biografije, Berlin
Kategorija:Rođeni 1801.
Kategorija:Umrli 1851.
Mary Pickford

**Mary Pickford** (pravo ime **Gladys Marie Smith**) američka je filmska glumica.

Već sa pet godina nastupila je u pozorištu, a na filmu je dominirala između 1915. i 1925. godine. Pisala je scenarije, nastupala u radiodramama i djelovala kao filmski filmski producent. Bila je zvijezda nijemog filma. Sa Charliejem Chaplinom, Douglasom Fairbanksom i Davidom Griffithom osnovala je 1919. filmsku kompaniju *United Artists*. Filmovi D. W. Griffitha trajno su označili lik koji će Pickford varirati i u drugim filmovima: mlada, bezazlena djevojka okružena neprijateljstvom i nevoljama. Godine 1929. dobila je *Oscara* za ulogu u filmu *Koketa*.

## Filmovi (izbor) 
* *Dobri mali đavo*
* *Djevojka od jučer*
* *Jadna mala bogata djevojka*
* *Gaučo*
* *Koketa*
* *Mali lord Fauntleroy*
* *Mala Amerikanka*
* *Pollyanna*
* *Rosita*

## Reference 
## Vanjski linkovi 
* 

Kategorija:Rođeni 1892.
Kategorija:Umrli 1979.
Kategorija:Biografije, Toronto
Kategorija:Kanadske glumice
Kategorija:Američke glumice
Kategorija:Amerikanci porijeklom iz Engleske
Kategorija:Amerikanci porijeklom iz Irske
Kategorija:Amerikanci porijeklom iz Kanade
Franjo Bosanac

**Franjo Bosanac** (lat. **Franciscus Bossinensis**, c. 1485 - 1535) bio je renesansni kompozitor za solo lutnju, a komponirao je i djela za glas i lutnju kao prateći muzički instrument. Jedan je od ranih kompozitora venecijanske muzike za lutnju , te preteča ranobarokne monodije (solo-pjevanja sa ili bez instrumentalne pratnje) i prvi kompozitor izvornih kompozicija za lutnju, čime zauzima mjesto u svjetskoj historiji muzike.

Pretpostavlja se da je rođen u Srebreniku), Bosna i Hercegovina krajem 15. vijeka. Radio je i živio u Veneciji (Italija) u poznatoj izdavačkoj kući Ottaviano Petrucci. Naučio je koristiti muzički notni zapis prepisujući kompozicije poznatih kompozitora tog vremena. Tada počinje komponovati i stiče svoje mjesto kao kompozitor u vrijeme humanizma i renesanse. Izdao je dvije muzičke zbirke (koje sadrže 126 frottola i 46 ricercara). Umro je 1535. godine u Veneciji.

Objavio je dvije knjige tabulatura za lutnju. Prva knjiga pod nazivom *"Tablatura za tenor i kontrabas sa sopranom u figurativnom pjevanju za sviranje na lutnji i pjevanje, I. knjiga"* (ital, *Tenori e contrabassi intabulati col sopran in canto figurato per cantar e sonar col lauto, Libro Primo*). Štampana je 27. marta 1509. godine u Mletačkoj Republici kod Ottavija Petruccija, a druga je pod istim nazivom (kao *Libro Secundo*), štampana 10. maja 1511. u Fossombroneu, također kod Petruccija. Glavni dio ovih knjiga sadrži italijanske frottole obrađene za jedan pjevački glas uz pratnju lutnje i niz ricercara. Prva knjiga sadrži 46 frottola i 26 ricercara, dok II. knjiga sadrži 56 frottola i 20 ricercara).

## Vanjski linkovi 
* *Franjo Bosanac* na youtube.com
* *Ričerkar za lutnju* na youtube.com
* *Franjo Bosanac* na prestoclassical.co.uk

## Reference 
Kategorija:Biografije, Srebrenik
Kategorija:Bosanskohercegovački kompozitori
Kategorija:Umrli 1535.
Ivica Šerfezi

**Ivica Šerfezi** (Zagreb, 1. decembar 1935 - Zagreb, 29. maj 2004.), je bio poznati hrvatski kantautor i pjevač zabavne muzike.

Počeo je pjevati u plesnim dvoranama, a prvi veći uspjeh postigao je na stadionu NK Dinama uz Domenica Modugna. U 46 godina dugoj, kako je sam volio reći, zabavljačkoj a ne pjevačkoj karijeri, Šerfezi je zabilježio 15 zlatnih ploča i milionske tiraže u saradnji sa kompozitorom Nikicom Kalogjerom i u duetu sa Ljupkom Dimitrovskom. Bio je iznimno uspješan pjevač koji je 60-ih godina izgradio zapaženu karijeru i u SSSR-u te zadobio zvjezdani status rasprodavši svojevremeno 150-ak koncerata. Imao je zapažene nastupe i u (Istočnoj) Njemačkoj, a tokom gostovanja u SAD-u snimio je album.
[mini|250px|Grob Ivice Šerfezija na zagrebačkom [Mirogoju.]]
"Šerfa", kako su ga prijatelji zvali, bio je podjednako uspješan i predan sportista. Uz zapaženu tenisku karijeru, Šerfezi je bio i odličan igrač golfa, redovni posjetilac nogometnih utakmica te zaljubljenik hokeja na ledu. Uz sjećanje na "zlatnog dečka domaće estrade" i jednog od posljednjih muzičkih kavalira, zauvijek će ostati i nezaboravne pjesme i stihovi poput "Suze liju plave oči", "Ruže su crvene, (tajne su skrivene, slatka je muzika, ali nije kao ti)", "Ksimeroni" itd.

Početkom Domovinskog rata Ivica Šerfezi priključuje se "*Croatian Music Aidu*" (kasnije Hrvatska muzička unija), neprofitnoj humanitarnoj organizaciji, koja je održavala humanitarne koncerte i prikupljala pomoć, a nastupio je s hrvatskim muzičarima i na koncertu "Moja Domovina" povodom međunarodnog priznanja hrvatske državnosti, 16. februara  1992. godine u dvorani "Vatroslav Lisinski".

Samo nekoliko dana prije smrti, Ivica Šerfezi održao je svoj posljednji koncert u Dubrovniku, a već je imao dogovorenu ljetnu turneju na Jadranu i jesensku turneju po njemačkim gradovima s Ljupkom Dimitrovskom.

## Reference 
Kategorija:Hrvatski pjevači
Kategorija:Biografije, Zagreb
Kategorija:Rođeni 1935.
Kategorija:Umrli 2004.
Konavle (Hrvatska)

mini|280px|Konavle, krajolik
**Konavle** su općina u Hrvatskoj, u Dubrovačko-neretvanskoj županiji.

## Historija
Do teritorijalne reorganizacije u Hrvatskoj nalazila se u sastavu stare općine Dubrovnik. Sjedište općine je u naselju Cavtat.

## Stanovništvo
Na popisu stanovništva 2021. godine, općina Konavle je imala 8.607 stanovnika, od čega u Cavtatu 2.189.

**Napomena**: *Nastala iz stare općine Dubrovnik.*

## Reference 
## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Također pogledajte
* Konavle (područje)
* Spisak općina u Hrvatskoj

## Vanjski linkovi 
Kategorija:Općine u Hrvatskoj
Kategorija:Općine u Dubrovačko-neretvanskoj županiji
Kategorija:Naselja u Konavlima
*
Tkivo

[mini|300x300piksel|Mikroskopski pogled na [histologija|histološki preparat ljudskih pluća(Bojenje: hematokslin i eozin)]]
**Tkiva** – u biologiji – su  kompleksi morfološki i fiziološki istovrsnih ćelija, koje imaju  zajedničko porijeklo i određene vrlo često specifične zajedničke funkcije. Pored ćelija, u sastavu  tkiva je i međućelijska supstanca, u većim ili manjim količinama, koju stvaraju same ćelije.
  
Posebna biološka nauka koja svestrano proučava tkiva je histologija.
Pojedini dijelovi jednoćelijskih organizama mogu se specijalizirani za obavljanje određenih funkcija, a zovu se organele (=organčići). Zbog toga takvi  organizmi mogu obavljati sve osnovne životne funkcije kao i višećelijski i da funkcioniraju kao jedinstveni organizmi.

Tijelo višestaničnih organizama je sastavljeno od velikog broja ćelija, od kojih su neke, u posebnim tkivina,  specijalizirane i diferencirane i po građi i po funkciji. To omogućava nesmetano odvijanje određenih aktivnosti  i bolju povezanost između raznih dijelova istog organizma za  njegovo funkcioniranje kao  samofregulatorne cjeline. Dokazano je da je cijeli tok evolucije  išao preko  sve veće specijalizacije pojedinih dijelova tijela, što je uticalo na nastanak sve savršenijih organizama.

U usporedbi sa biljnim tkivima, tkiva višećelijskiih životinja su znatno raznovrsnija i složenije građe. Kod biljaka, primjerice, ne postoje  živčana i mišićna tkiva, a mnoga životinjska tkiva se od biljnih razlikuju po građi i funkciji, zbog čega se međusobno 
razlikuju i po  načinu ishrane i života uopće.

## Životinjska tkiva
*Epitelno tkivo – pokrovno, žljezdano i čulno tkivo;
*Vezivno tkivo – rahlo i gusto vezivo, potporno tkivo, krv, masno tkivo;
*Mišićno tkivo –poprečno-prugasta, glatka i srčanamuskulatura;
*Živčano tkivo – neuroni i glijine ćelije.
[thumb|right|250px|Poprečni presjek biljnog stabla, sa nekoliko slojeva različitih tkiva:
1.  [srž
2.  protoksilem
3.  ksilem 
4.  floem 
5.  slerenhim
6.  kora
7.  epiderma.]]

## Biljna tkiva
*Tvorna tkiva ili meristemi 
**Vršni meristem
**Bočna tvorna tkiva – kambij
*Trajna tkiva 
**Osnovno tkivo – fotosintetski  i spužvasti parenhim;
**Pokrovno tkivo – epiderma i rizoderma;
*Provodno tkivo – ksilem i floem;
*Potporno tkivo – kolenhim i skelerenhim;
*Žljezdano tkivo – hidatode, nektarije, probavne žlijezde i ekskreti.

## Također pogledajte
*Ćelije (biologija)
*Organ
*Organizam

## Reference
## Vanjski linkovi
Kategorija:Histologija
Kategorija:Citologija
Tony Cetinski

**Tony Cetinski** (Pula, 31. maj 1969. -) je hrvatski muzičar i pjevač rođen u Puli. Anthony Cetinski, poznatiji kao Toni, počeo je pjevati sa svega 15 godina, i to sa mnogobrojinim lokalnim grupama i nastupima na gitarijadama. Njegov omiljeni instrument je klavir, a pored toga svira bubnjeve i bas-gitaru. Iz Rovinja se preselio u glavni grad Hrvatske – Zagreb 1991. godine gdje je počeo svoju samostalnu profesionalnu karijeru.

Predstavljao je Hrvatsku na takmičenju za pjesmu Eurovizije 1994. pjesmom Željena Klašterke "Nek' ti bude ljubav sva". Cetinski je dobio Porina 1996. za najbolju pjesmu godine za pjesmu "23.prosinac". Na Hrvatskom radijskom festivalu 2006. godine je osvojio sve tri nagrade u pop-rock kategoriji za pjesmu "*Sve je s tobom napokon na mjestu*". Jedan je od najpopularnijih pjevača u Hrvatskoj, a veliku popularnost uživa i u Bosni i Hercegovini, Makedoniji, Sloveniji, Srbiji i Crnoj Gori. Glumio je u TV seriji "*Mjenjačnica*". Živio je sa menadžericom i ženom Ivanom Nobilo te sinom Christianom i kćerkom Piom. Godine 2012. se razveo.

## Diskografija 
* 1991. - Srce nikad ne laže 
* 1992. - Ljubomora 1
* 1993. - Ljubomora 2
* 1995. - Ljubav i bol
* 1996. - Prah i pepeo
* 1998. - A1
* 2000. - Triptonyc
* 2003. - A sada...
* 2005. - Budi uz mene
* 2006. - Tony Cetinski i prijatelji
* 2008. - Ako to se zove ljubav

## Reference 
## Vanjski linkovi 
* https://web.archive.org/web/20100528052232/http://www.tony-cetinski.com/

Kategorija:Hrvatski pjevači
Kategorija:Biografije, Pula
Kategorija:Rođeni 1969.
Kategorija:Živi ljudi
Lollobrigida Girls

**Lollobrigida Girls**, poznate i kao **Duo Lollobrigida**, **VIS Lollobrigida** ili samo **Lollobrigida**, je hrvatski ženski electro-pop sastav.

## Članice 
* **Ida**, vokal i bas-gitara
* **Anise**, vokal 
* Zoki, Lora, Ivana + ritam mašina Natasha
 
## Historija 
Kao dvojac, Lollobrigida Girls prvi put nastupaju 2003. kao predgrupa njemačkom trash-muzičaru Mambo Kurtu, odmah stvarajući velik interes na zagrebačkoj underground muzičkoj sceni. U februaru 2004. prvi put nastupaju same i uspijevaju napuniti zagrebački Studentski centar; nakon toga potpisuju ugovor s izdavačkom kućom DOP Records.

U junu 2004. nastupaju na trećem Zagreb Prideu.

U septembru 2004. izlazi im prvi singl *Party*, koji postaje umjeren hit i uspijeva od underground imena stvoriti sastav poznat gotovo svima. Čestim pojavljivanjima na TV i radijskim stanicama, kao i različitim magazinima (u prilično ozbiljnom ženskom magazinu "Elle" pojavile su se noseći vreće za smeće), te drugim singlom *Nesretan Božić*, kao i vrlo uspješnim nastupom na velikom koncertu Fiju Briju, uspijevaju održati interes javnosti do izlaska debitantskog albuma *Cartoon Explosion* u maju 2005. Album su djevojke i predstavile koncertom u zagrebačkom KSET-u, na kojem im je predgrupom bio srpski hip-hop dvojac Bitcharke na travi.

Trenutno, Lollobrigida Girls su koncertno vrlo aktivne i drže se svog neobičnog plana da svaku od 14 pjesama na albumu *Cartoon Explosion* objave kao zasebni singl - zasad su uspjele izdati pet singlova, od kojih je svaki postigao umjeren uspjeh na mainstream ljestvicama.

## Diskografija 
### Albumi 
* *Cartoon Explosion* (2005.)
* *Lollobrigida inc* (2008.)

### Singlovi 
* *Party* (2004., poznat i kao *The Party*)
* *Nesretan Božić* (2004.)
* *Straight Edge* (2005.)
* *Bubblegum Boy* (2005.)
* *Ružna Djevojka* (2005.)
* *Moj dečko je gej* (2006.)

## Vanjski linkovi 
* Službene web-stranice sastava
* Članak o sastavu na portalu VIP.music
* Noebius.com: Lollobrigida girl - intervju s Anise (audio) 

Kategorija:Hrvatske muzičke grupe
KSET

**Klub studenata elektrotehnike**, poznatiji kao *"KSET"*, je preko dana okupljalište svojih članova i studenata FER-a. Nakon 20 sati postaje mjesto održavanja koncerata, slušaona i videoslušaona.

Klub se nalazi u prostoru FER-a i u njegovom je vlasništvu. Klubom upravlja dvjestotinjak volontera okupljenih u studentskom udruženju SS-FER. Unutar kluba se nalazi devet sekcija: tehnička, muzička, disco, foto, P.I.J.A.N.D.U.R.E. (planinarska), video,  računarska, dramska i bike.

"KSET" je najpoznatiji po svojim koncertima koji tematski idu od etna preko jazza i americane do tvrdog punk-a. Od poznatijih muzičkih grupa koje su nastupale se mogu istaći Nomeansno, Planet Smashers, Toasters, Pipschips&videoclips, Hladno pivo i Lollobrigida Girls. 

U KSET-u su se održavala dva velika festivala "Earwing No Jazz Festival" i "Žedno Uho Festival". Od 2006. se u "KSET"-u održava "Etno Festival".

## Vanjski linkovi 
*Stranica "KSET"-a

Kategorija:Zagreb
Mandžurija

**Mandžurija** (eng. *Manchuria*) je regija na sjeveroistoku Narodne Republike Kine. Graniči na zapadu sa Mongolijom, na sjeveru i sjeveroistoku sa Ruskom Federacijom, na jugoistoku sa Sjevernom Korejom te na moru graniči s Japanom.

Postoji nekoliko definicija o geografskom smještaju i veličini Mandžurije, no jedna od prihvaćenijih jest ta da se prostire od Pekinga pa sjeverno i sjeveroistočno do granice sa susjednim državama.

## Privreda 
Početkom 80-ih godina 20. vijeka sjeveroistok Kine je sa samo osam posto stanovništva davao 16% industrijskog proizvoda zemlje i time postao jedna od najbogatijih regija u društvu prividne jednakosti. Međutim, u samo dva desetljeća Mandžurija je znatno nazadovala, te od bogate regije postala sinonim za nerazvijenost i podsjetnik na komunističko ustrojstvo u Kini za vrijeme Mao Ce Tunga, dok su se južniji obalni gradovi veoma uspješno uglavili u globalnu privredu.

## Također pogledajte 
* Mandžukuo

## Vanjski linkovi 
* Zanimljiv članak o Mandžuriji

Kategorija:Geografija Kine
Spisak bosanskohercegovačkih zastava

Ovo je spisak bosanskohercegovačkih zastava kroz historiju.

*Za više informacije o zastavama posjetite: Zastava Bosne i Hercegovine*

## Savremena Bosna i Hercegovina 
## Zastave entiteta Bosne i Hercegovine 
* Napomena: Ustavni sud Bosne i Hercegovine je svojom odlukom, grb i zastavu Federacije BiH, te grb i himnu Republike Srpske, proglasio neustavnim. Odluka je zvanično stupila na snagu objavom u "Službenom glasniku BiH broj 45/07, od 14.juna 2007. godine".

## Kantonalne zastave 
* Napomena: Ustavni sud Federacije Bosne i Hercegovine je svojom odlukom od 20. novembra 1997. i 19. februara 1998, Službene novine F BiH br. 24/98, 17. juna 1998, str. 712–714, grb i zastavu Kantona 10 proglasio neustavnim. Također je i zastava Zapadnohercegovačkog kantona proglašena neustavnom.

## Zastava Kraljevine Bosne 
## Zastava Zapadne Hercegovine 1760. 
## Zastava Autonomne Bosne 1831. 
## Zastava BiH za vrijeme bosanskohercegovačkog ustanka 1875. 
## Zastava Nezavisne Bosne 1878. 
## Zastave BiH za vrijeme Austro-Ugarske Monarhije 
## Zastava SR BiH 
## Prijedlozi za zastavu BiH 
### Prijedlozi iz 1997. 
### Prijedlozi Jaquesa Kleina 
### Prijedlozi OHR-a 
## Također pogledajte 
* Zastava Bosne i Hercegovine 
* Grb Bosne i Hercegovine
* Grbovi i zastave Bosne i Hercegovine kroz historiju

Kategorija:Simboli Bosne i Hercegovine
Bosna i Hercegovina
Križaljka

mini|*Švedska križaljka*
**Križaljka** ili ispunjaljka je jedna od najraširenijih igara na svijetu. Prva križaljka pojavila se u Engleskoj tokom 20. vijeka. Bila je općenita, podijeljena poljima i grupama riječi koje su se međusobno križale okomito i vodoravno. Križaljke su se štampale u dječjim knjigama i različitim periodičnim izdanjima. Prvo znano izdanje današnje križaljke kreirao je novinar Arthur Wynne iz Liverpoola, stekavši naslov prvog kreatora popularne svjetske igre. Prva križaljka pojavila se 21. decembra 1913. godine u nedjeljnom izdanju New York Worlda. Wynnova križaljka razlikuje se od današnjih križaljki, jer one u ovom obliku nemaju crna polja. Tokom ranih dvadesetih godina 20. vijeka drugi izdavači novina počeli su u svojim izdanjima štampati križaljke. U ovom razdoblju križaljka je poprimila svoj karakterističan oblik. Deset godina kasnije iz SAD-a prešla je Atlantik i osvojila Evropu.

Prvo pojavljivanje križaljke u britanskim izdanjima bilo je u Pearson's Magazine u februaru 1922, a prva Timesova križaljka štampana je 1. februara 1930. Britanski sastavljači ubrzo su razvili nove uzorke, koji su bili bitno različiti od američkih. Jedan od njih je i kriptogramna križaljka, koja je postala vrlo popularna. Pravila sastavljanja i rješavanja za kriptogramku dali su A. F. Ritchie i D. S. Macnutt.

Sastavljači križaljki mogu "vidjeti" složene riječi u zadanom liku križaljke i na taj način stvoriti stotine jedinstvenih umotvorina.

## Galerija 

Datoteka:CrosswordUSA.svg|*Američka križaljka*
Datoteka:CrosswordUK.svg|*Britanska križaljka*
Datoteka:CrosswordJPN.svg|*Japanska križaljka*

## Također pogledajte 
* Enigmatika

## Reference 
## Vanjski linkovi 
Kategorija:Igre riječima
Kategorija:Zagonetke
Kategorija:Britanski izumi
Kategorija:Italijanski izumi
Leni Riefenstahl

**Helene Bertha Amalie "Leni" Riefenstahl** (22. august 1902 – 8. septembar 2003) bila je njemačka filmska režiserka, glumica i fotograf poznata po svojoj ključnoj ulozi u stvaranju nacističke propagande.

Poznata je kao inovator u filmskim tehnikama i vrhunski estet u filmskoj industriji. Njeni najpoznatiji režiserski radovi vezani su uz propagandne dokumentarne filmove iz doba nacističke Njemačke, kada je bila omiljeni režiser Adolfa Hitlera. Među tim filmovima se posebno ističe *Olympia*, film sniman za vrijeme Olimpijskih igara u Berlinu 1936, u kojem je prva primijenila revolucionarne tehnike u snimanju sportskih događanja, naprimjer postavljanje kamere na tračnice da bi se bolje pratilo kretanje sportaša. Nakon rata, iako nikad direktno optužena za ratne zločine, bila je odbačena od filmske industrije i nije ponovno dobila šansu stvarati dugometražne filmove. Ipak, do svoje smrti ostala je aktivna u umjetničkom radu, posebno na području fotografije, a snimala je i dokumentarne filmove s podmorskim pejsažima.

## Reference 
Kategorija:Njemački umjetnici
Kategorija:Njemački režiseri
Kategorija:Njemački filmski producenti
Kategorija:Njemačke glumice
Kategorija:Biografije, Berlin
Kategorija:Rođeni 1902.
Kategorija:Umrli 2003.
Kategorija:Stogodišnjaci
Fallen (Evanescence)

**Fallen** je prvi album američkog benda Evanescence sa kojim su ostvarili pravi uspijeh, objavljen 4. marta 2003. godine prodat je u 14 milona kopija širom svijeta, dostigao šesterostruki platinasti tiraž, i zadržao se 43 sedmice na *Billboard Top 10* ljestvici. U aprilu 2005. *Fallen* je postao jedan od ukupno osam albuma u cjelokupnoj historiji koji se zadržao čitavu godinu (52 sedmice) na *Billboard Top 50*.

*Bring Me To Life*, prvi singl sa albuma *Fallen* postao je svjetski hit. U video spotu kao vokalista se pojavljuje i Paul McCoy (pjevač benda 12 Stones), ali na koncertima i drugim nastupima njegov dio izvodi gitarista John LeCompt. Hit *Bring Me To Life* dostigao je peto mjesto na američkoj ljestvici Billboard Hot 100, te prvo mjesto u Velikoj Britaniji, gdje se zadržao pet sedmica u junu i julu 2003. Jednaku popularnost dostigla je i pjesma *My Immortal* (sedmo mjesto u Sjedinjenim Američkim Državama i Velikoj Britaniji). Uspijehu obiju pjesama pomoglo je njihovo pojavljivanje u akcijskom filmu „Daredevil“.

Evanescence su vlasnici dvije Grammy nagrade. 2004. godine nagrađeni su u kategorijama najbolji hard-rock nastup i najbolji novi izvođač. 
Sa albuma *Fallen*  izdana su još dva singla: *Going Under* (5. mjesto u SAD i 9. u Velikoj Britaniji) i ''Everybody's fool'' (36. u SAD i 23 u Velikoj Britaniji), oba sa video spotom.

## Lista pjesama 
## Članovi grupe 
* Amy Lee (vokal, klavir, pisac)
* Ben Moody (gitara, pisac)
* John LeCompt (gitara)
* Will Boyd (bas-gitara)
* Rocky Gray (bubnjevi)

Kategorija:Albumi iz 2003.
Kategorija:Albumi Evanescencea
Stavanger

mini|250p|Centar Stavangera - luka i jezero *Breiavatnet* i *Mosvatnet*
**Stavanger** je četvrti grad po veličini u Norveškoj sa 114.000 stanovnika, a nalazi se u jugozapadnom dijelu zemlje. More je uvijek imalo centralni značaj za grad i njegovo pomorstvo i ribarsku industriju, a danas se grad nalazi u središtu norveške naftne industrije.

Smatra se da je Stavanger osnovan u vrijeme kada je počela gradnja katedrale u godinama između 1120. i 1130.

Danas je Stavanger moderni grad sa regijom od 250.000 stanovnika. Regionalni je centar sa servisnim sektorom, univerzitetom i bolnicom.

Izabran je za evropski glavni grad kulture 2008. godine.

## Prijevoz 
Gradski prijevoz u Stavangeru je veoma dobro organizovan i odvija se autobusima.
Međunarodni aerodrom Stavanger se nalazi u prigradskom naselju grada i zove se Sola. Aerodrom opslužuje više od 3 miliona putnika godišnje.

## Gradovi partneri 
*  Aberdeen, Škotska, Ujedinjeno Kraljevstvo 
*  Antsirabe, Madagaskar 
*  Esbjerg, Danska
*  Eskilstuna, Švedska
*  Esteli, Nikaragva 
*  Fjarðabyggð, Island 
*  Galveston, Teksas, SAD
*  Harlow, Engleska, Ujedinjeno Kraljevstvo  
*  Houston, SAD
*  Jyväskylä, Finska 
*  Nablus, Palestina 
*  Netanja, Izrael
*  Massawa, Eritreja

## Vanjski linkovi 
* Panoramaphoto of Stavanger, from Vålandstårnet. Photo: Espen Mills
* Turističke i kulturne informacije o Stavangeru (Engleski)

Kategorija:Gradovi u Norveškoj
Klaus Kinski

**Klaus Kinski** (18. oktobar 1926. - 23. novembar 1991.), bio je njemački glumac.

Kinski, pravim imenom Nikolaus Günter Karl Nakszyński, je bio slavni njemački glumac poljskog porijekla koji je bio poznat po svojoj prevrtljivoj naravi. Imao je sestru i dva brata. Godine 1930. njegova je porodica živjela u siromašnim uslovima te se preselila u Berlin. Godine 1944. bio je prisilno unovačen u vojsku te je u Nizozemskoj zarobljen od britanske vojske.

## Karijera 
Svoju karijeru je započeo u pozorištu te je 1953. putovao po Njemačkoj recitirajući djela koja su napisali Arthur Rimbaud, Francois Villon i drugi. Kasnije je uspio na filmu u ekranizacijama Edgara Wallacea te tu i tamo i međunarodnim filmovima ( "Doktor Živago" ). Tokom svoga života snimio je 135 filma. Navodno je odbio ulogu njemačkog činovnika u filmu Stevena Spielberga "*Otimači izgubljenog kovčega*" jer je smatrao scenarij "smećem". Najslavnije uloge ostvario je u kultnim filmovima bizarnog režisera Wernera Herzoga "Aguirre, gnjev Božiji", "Woyzeck", "Fitzcarraldo", "Nosferatu" i "Cobra Verde". Kasnije je njihov odnos obilježila u podjednakoj mjeri ljubav koliko i mržnja. Herzog je jednom izjavio da je "Brando samo dječji vrtić u usporedbi sa Kinskijem". Kinski je u mnogo prilika pokazao svoju temperamentnu narav, poput u primjerice talkshowu "*Je spater der Abend*" u kojem se je svađao sa nekim gostom iz publike. Drugom  prilikom je tokom predstave bacio zapaljene svijeće na publiku koja nije dovoljno cijenila komad.

Imao je troje djece; sina Nikolaija te kćerke Pola i Nastassja Kinski. Umro je sa 65 godina u SAD-u.

## Izabrana filmografija 
*1963. - Das indische Tuch
*1964. - Winnetou 2
*1965. - Doktor Živago, Za par dolara više
*1972. - Aguirre, gnjev Božiji
*1979. - Nosferatu, Phantom der Nacht
*1982. - Fitcarraldo
*1989. - Paganini (film)

## Zanimljivosti 
* U svom posljednjem filmu glumac Klaus Kinski je sam režirao priču o ovom kompozitoru-violinisti iz 18. vijeka. Kinski je vjerovao da je prolazio kroz ista životna iskustva kao i legendarni "đavolji violinist." Kroz prikaz Paganinijeve ličnosti u filmu Kinski nam nudi dubok i iskren uvid u svoj vlastiti život, a to je život ispunjen krajnostima. Zbog njegove usredotočenosti na Paganinijev seksualni život filmski producenti su ga tužili nazivajući film"pornografski"(iako nije bilo scena seksa u filmu). Poslije ovoga Kinski nije više nikad glumio i umro je nakon tri godine.

## Reference 
### Izvori 
*Caryn James (1991-11-27). Klaus Kinski, 65, Actor Known For His Portraits of the Obsessed. New York Times
*Janet Maslin (1999-11-03). FILM REVIEW; With Friends Like These...The Story of Kinski and Herzog. New York Times

## Vanjski linkovi 
*ARD video intervju sa Klausom Kinskijem

Kategorija:Njemački glumci
Kategorija:Njemački režiseri
Kategorija:Njemački scenaristi
Kategorija:Biografije, Sopot (Poljska)
Kategorija:Rođeni 1926.
Kategorija:Umrli 1991.
Anywhere but Home (Evanescence)

**Anywhere but Home** je DVD/CD američkog benda Evanescence izdan 23. novembra 2004. godine.
DVD sadrži snimak njihovog koncerta iz Dvorane „Zenith“ u Parizu, scene sa snimanja spotova, potpisivanje autograma, i vježbe svirki. Na CD-u se nalaze i prethodno neobjavljene pjesme "Missing " (koja je dostigla 1. mjesto u Španiji), "Breathe no more" (za film „Elektra“) i "Farther Away".

## Lista pjesama 
# "Haunted" – 4:04
# "Going Under" – 3:57
# "Taking over Me" – 3:57
# "Everybody's Fool" – 3:40
# "Thoughtless" – 4:37
# "My Last Breath" – 3:53
# "Farther Away" – 5:02
# "Breathe No More" – 3:33
# "My Immortal" – 4:38
# "Bring Me to Life" – 4:43
# "Tourniquet" – 4:17
# "Imaginary" – 5:25
# "Whisper" – 5:25
# "Missing" – 4:16

## Članovi grupe 
* Amy Lee - vokal, klavir
* Terry Balsamo - gitara
* John LeCompt - gitara
* Will Boyd - bas-gitara
* Rocky Gray - bubnjevi

## Reference 
## Vanjski linkovi 
Kategorija:Albumi iz 2004.
Kategorija:Albumi Evanescencea